Pretoria-ampswoning is in die mark – Pretoria.ws
Pretoria-ampswoning is in die mark
By Pretoria October 18, 2017
DA, Pretoria, SA-nuus, Tshwane	0 Comments
Die voormalige burgemeesterswoning in Muckleneuk in Pretoria. Foto: DA
'n Gelukkige koper sal binnekort in die voormalige amptelike ampswoning van Pretoria se burgemeester kan tuisgaan nadat dié eiendom vandeesweek in die mark gesit is.
Die DA het Woensdag op Twitter bevestig dat die voormalige burgemeesterswoning in Muckleneuk in Pretoria amptelik in die mark is. Dit kom nadat die Tshwane-metroraad verlede maand tydens 'n raadsvergadering ten gunste daarvan gestem het om die ampswoning te verkoop en die geld te gebruik om basiese munisipale dienste te verbeter. Die geld wat deur die verkoop van die huis ingevorder word sal onder meer vir behuising vir armes gebruik word.
Die stemproses oor die verkoop van die huis is in Augustus aanvanklik vertraag nadat daar nie 'n kworum was om oor die kwessie te stem nie. Daar is uiteindelik op 28 September deur middel van 'n stemproses besluit om wel van die huis ontslae te raak.
Nadat die DA verlede jaar beheer van die metro oorgeneem het, het die nuwe administrasie met gesprekke begin om die huis, wat voorheen as die burgemeester se ampswoning gebruik is, te verkoop. Volgens die DA het die mees onlangse waardasie van die eiendom aangedui dat die huis vir 'n minimum van R5 miljoen verkoop kan word.
Dit is ten spyte daarvan dat die vorige ANC-administrasie R12 miljoen spandeer het om die huis op te knap. "Ten spyte van die buitensporige bedrag wat gebruik is om die eiendom op te knap, het waardeerders gebreke aan die eiendom ontdek, insluitend oppervlakkige krake aan die binne- en buitemure en duidelike bewyse dat die geld wat veronderstel was om die huis te verbeter eerder na 'n paar mense se sakke gegaan het," lui die DA se verklaring.
Die huis, in St Patricksweg 135, spog met vyf slaapkamers met twee en suite-badkamers, nog twee aparte volbadkamers, twee aparte gaste-toilette, 'n ingangsportaal, eetkamer, sitkamer, woonkamer, familiekamer, 'n ten volle toegeruste kombuis met 'n opwaskamer en spens. Daar is ook 'n studeerkamer op die grondvloer en twee buitekamers vir personeel.
Die huis sal hierdie komende Sondag van 14:00 tot 16:00 beskikbaar wees vir besigtiging deur potensiële kopers.
Die SAMRK neem die Bok-ster Etzebeth hof toe oor H-woord – maar dit is OK om te skree "Kill the Boer, Kill the Farmer"
DSTV sny bekostigbare pakket met KykNet – Pensioenarisse moet nou inteken op die premiepakket om hul gunsteling Afrikaanse sepies te kyk
Ramaphosa onderteken nuwe wetsontwerp op die sensuur van die internet – daar is 'n besliste potensiaal vir misbruik in terme van inbreuk op vrye spraak
Vakbonde skop styf teen ANC se plan om nie-presterende SBE's te verkoop
Twee skurke wat verantwoordelik was vir reeks inbrake en doodgeskiet is, al die tyd polisiemanne
SA: Die land van verwoesting – Met 57 moorde elke dag is die land meer onveilig as die oorlog geteisterde Sirië
SAPD gaan nou probeer nuwe lede werf in 'n desperate poging om misdaad te beveg – Hoogs waarskynlik dat blanke aansoekers nie ingesluit gaan word en slegs SEB kandidate?
Seksuele teistering by skole vererger, leerders en leerkragte word geteiken
Minister van Polisie van korrupsie beskuldig maar ontken ten sterkte dat hy baat gevind het van Staatskaping
Ou staalnywerheid sluit sy deure weens swak ekonomiese toestand waarin SA verkeer a.g.v. ANC regime se onvermoë om land effektief te regeer